ai4bharat/Pralekha huggingface dataset:
প্রধানমন্ত্রীরদপ্তর
ইটালির প্রধানমন্ত্রী মিঃ গ্যুসেপ্পে কোন্তের সঙ্গে প্রধানমন্ত্রীর টেলিফোনে কথা
নতুনদিল্লি, ৮ মে, ২০২০
প্রধানমন্ত্রী শ্রী নরেন্দ্র মোদী আজ ইটালির প্রধানমন্ত্রী মিঃ গ্যুসেপ্পে কোন্তের সঙ্গে টেলিফোনে কথা বলেন।
কোভিড-১৯ মহামারীর কারণে ইটালিতে বহু মানুষের প্রানহানির ঘটনায় প্রধানমন্ত্রী সমবেদনা জানান। সঙ্কটের এই সময়ে ইটালির মানুষ যে সাহসিকতার পরিচয় দিয়েছেন, তিনি তার প্রশংসা করেন।
এই মহামারীর ফলে তাঁদের নিজ নিজ দেশে এবং সারা বিশ্ব জুড়ে স্বাস্থ্য ও আর্থিক ক্ষেত্রে যে সঙ্কট দেখা দিয়েছে ,তার মোকাবিলায় বিভিন্ন পদক্ষেপের বিষয়ে উভয় নেতা আলোচনা করেন। তাঁরা দুজনে একে অন্যের প্রতি সহমর্মিতা প্রকাশ করেন। ভারতে ইটালির যে সব নাগরিক এবং ইটালিতে যে সব ভারতীয় নাগরিক আটকে রয়েছে তাঁদের প্রতি সাহায্যের হাত বাড়িয়ে দেওয়ায় একে অন্যের প্রশংসা করেন।
প্রধানমন্ত্রী মিঃ কোন্তেকে ভারতের পক্ষ থেকে অকুন্ঠ সমর্থন জানান। ইটালিকে ভারত প্রয়োজনীয় ওষুধ ও অন্যান্য সামগ্রী পাঠানোর অঙ্গীকার করেছে।
উভয় দেশের মধ্যে দ্বিপাক্ষিক সম্পর্ক আরো দৃঢ় করার জন্য আলোচনা চালিয়ে যাবার বিষয়ে দুই নেতাই সহমত পোষণ করেন।
ইটালির প্রধানমন্ত্রী তাঁর দেশে প্রধানমন্ত্রীকে সুবিধেজনক সময়ে আসার আমন্ত্রণ জানিয়েছেন।
(CG/CB
প্রধানমন্ত্রীরদপ্তর
এশিয়া মহাদেশে হেলিকপ্টারের জন্য কর্মক্ষমতা ভিত্তিক দিকনির্দেশনার প্রথম প্রদর্শনীর প্রশংসা করেছেন প্রধানমন্ত্রী
নতুনদিল্লি, ২রা জুন, ২০২৩
প্রধানমন্ত্রী শ্রী নরেন্দ্র মোদী এশিয়া মহাদেশে হেলিকপ্টারের জন্য কর্মক্ষমতা ভিত্তিক দিকনির্দেশনার প্রথম প্রদর্শনীর প্রশংসা করেছেন। গগণ কৃত্রিম উপগ্রহের প্রযুক্তির সহায়তায় হেলিকপ্টারটি জুহু থেকে পুণেতে যায়।
অসামরিক বিমান চলাচল ও ইস্পাতমন্ত্রীর এক ট্যুইট বার্তার প্রত্যুত্তরে প্রধানমন্ত্রী বলেছেন,
“ সংশ্লিষ্ট ক্ষেত্রের জন্য অভূতপূর্ব এক সাফল্য! সুরক্ষিত এবং আরো দক্ষ বিমান চলাচল ব্যবস্থাপনা গড়ে তোলার জন্য উন্নত প্রযুক্তির ব্যবহারে আমাদের অঙ্গীকার এর মাধ্যমে প্রতিফলিত হয়েছে”।
CG/CB/
(Visitor Counter : 59
প্রধানমন্ত্রীরদপ্তর
যোগ দিবসকে সফল করতে এবং যোগাভ্যাসকে আরও জনপ্রিয় করে তুলতে জনসাধারণের উদ্দেশে প্রধানমন্ত্রীর আহ্বান
নয়াদিল্লি, ২০ জুন, ২০২২
প্রধানমন্ত্রী শ্রী নরেন্দ্র মোদী এ বছরের যোগ দিবসকে সাফল্যমণ্ডিত করতে এবং যোগাভ্যাসকে আরও জনপ্রিয় করে তুলতে জনসাধারণের উদ্দেশে আহ্বান জানিয়েছেন।
এক ট্যুইট বার্তায় প্রধানমন্ত্রী বলেছেন, “আগামীকাল ২১শে জুন আন্তর্জাতিক যোগ দিবস উদযাপিত হবে। 'মানবতার জন্য যোগ' এই ভাবনায় উদ্দীপ্ত হয়ে আসুন, এবারের যোগ দিবসকে সাফল্যমন্ডিত করে তুলি আর যোগাভ্যাসকে আরো জনপ্রিয় করে তুলি”।
PG/CB/SB
(
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় মহিলা হকি দলের ব্রোঞ্জ পদক জয়ে প্রধানমন্ত্রী গর্বিত
নয়াদিল্লি, ৭ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় মহিলা হকি দলের ব্রোঞ্জ পদক জয়ে গর্ববোধ করেছেন। ভারত মহিলা হকি দল নিউজিল্যান্ডকে পরাজিত করে ব্রোঞ্জ পদক লাভ করেছে।
এক ট্যুইট বার্তায় প্রধানমন্ত্রী বলেছেন, “হকির সঙ্গে ভারতের একটি বিশেষ সম্পর্ক রয়েছে, আর তাই আমাদের দুর্দান্ত হকি দলের ব্রোঞ্জ পদক জয়ে প্রত্যেক ভারতবাসী গর্বিত। অনেক বছর পর আবারও মহিলা দল কমনওয়েলথ ক্রীড়া প্রতিযোগিতায় পদক লাভ করল। এই দলের জন্য আমরা গর্বিত! #Cheer4India।”
PG/CB/DM/
(
ভূ-বিজ্ঞানমন্ত্রক
দক্ষিণ – পশ্চিম মৌসুমী বায়ু ২৬শে জুন দেশজুড়ে বিস্তার লাভ করেছে : ভারতীয় আবহাওয়া দপ্তর
নতুন দিল্লি, ২৬শে জুন, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাষ কেন্দ্র থেকে জানানো হয়েছে আজ, ২৬শে জুন দক্ষিণ – পশ্চিম মৌসুমী বায়ু দেশজুড়ে বিস্তার লাভ করেছে। সারা দেশে স্বাভাবিকভাবে ৮ই জুলাই দক্ষিণ – পশ্চিম মৌসুমী বায়ু বিস্তার লাভ করে। তাই বলা যায় এ বছর ১২ দিন আগে দেশজুড়ে মৌসুমী বায়ু ছড়িয়ে পড়লো। এর আগে ২০১৩ সালে ১৬ই জুন মৌসুমী বায়ু গোটা দেশে বিস্তৃত হয়েছিল। বঙ্গোপসাগরের ওপর একটি নিম্নচাপ সৃষ্টি হওয়ায় মধ্য ও উত্তর – পশ্চিম ভারতে এটি দ্রুত এগিয়ে গেছে। আরেকটি ঘূর্ণাবর্তও মধ্যভারত জুড়ে তৈরি হয়েছে।
আবহাওয়ার বর্তমান পরিস্থিতি –
মৌসুমী বায়ুর একটি অক্ষরেখা বর্তমানে পূর্ব প্রান্তে হিমালয়ের পাদদেশে অবস্থান করছে। আরেকটি অক্ষরেখা বিহার থেকে পূর্ব বিদর্ভ অঞ্চল জুড়ে রয়েছে। যেটি আগামীকাল পর্যন্ত সক্রিয় থাকবে। এর ফলে বঙ্গোপসাগরে দক্ষিণ ও দক্ষিণ – পশ্চিম দিক থেকে জলীয় বায়ু উত্তর –পূর্বাঞ্চলে ও সংলগ্ন পূর্ব ভারতে প্রবাহিত হচ্ছে। আগামী ২ – ৩ দিন এ অবস্থা চলতে থাকবে।
পূর্বাভাষ এবং সতর্কতা –
অনুকূল পরিস্থিতির কারণে উত্তর - পূর্বাঞ্চলের রাজ্যগুলিতে এবং সংলগ্ন পূর্ব ভারতে ২৮শে জুন পর্যন্ত মাঝারি বৃষ্টিপাত হবে। এর ফলে বিহার, হিমালয়ের সংলগ্ন পশ্চিমবঙ্গ ও সিকিম, অরুণাচল প্রদেশ, অসম, মেঘালয়, নাগাল্যান্ড, মণিপুর, মিজোরাম এবং ত্রিপুরায় রবিবার পর্যন্ত মাঝারি বৃষ্টিপাতের সম্ভাবনা রয়েছে। এর পর বৃষ্টির পরিমাণ ক্রমশ হ্রাস পাবে। আগামীকাল পর্যন্ত হিমালয় সংলগ্ন পশ্চিমবঙ্গ এবং সিকিমে ভারী থেকে অতিভারী বৃষ্টিপাত বিক্ষিপ্তভাবে হতে পারে। অসম ও মেঘালয়ে ২৯শে জুন পর্যন্ত বিক্ষিপ্ত কয়েকটি জায়গায় ভারী থেকে অতিভারী বর্ষণের সম্ভাবনা রয়েছে। বিহারেও কিছু এলাকায় ভারী বৃষ্টিপাত ২৯শে জুন পর্যন্ত হবার পূর্বাভাষ দেওয়া হয়েছে। অরুণাচলপ্রদেশের কোনো কোনো অঞ্চলে রবিবার পর্যন্ত এই পরিস্থিতি থাকবে।
আবহাওয়া সংক্রান্ত সর্বশেষ তথ্য জানার জন্য নিচের লিঙ্কে ক্লিক করুন - www.imd.gov.in
(CG/CB/SFS
আদিবাসীবিষয়কমন্ত্রক
উপজাতি বিষয়ক মন্ত্রী শ্রী অর্জুন মুন্ডা দুদিনের আসাম সফরের প্রথম দিনে উপজাতি সম্প্রদায়ের উন্নয়ন কর্মসূচি বাস্তবায়নের বিষয় নিয়ে পর্যালোচনা করেছেন
নতুন দিল্লি, ১২ সেপ্টেম্বর, ২০২১
‘বন ধন’ যোজনা আসামে উপজাতি অঞ্চলের মানুষের জীবিকা ও উদ্যোগ ক্ষেত্রে উন্নতিসাধনে অন্যতম গুরুত্বপূর্ণ ভূমিকা পালন করেছে। পাশাপাশি একলব্য বিদ্যালয়গুলি উপজাতি অঞ্চলের শিশুদের অভিন্ন এবং উচ্চ মানের শিক্ষা প্রদানে সাহায্য করেছে বলে জানিয়েছেন কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা। আসামের গুয়াহাটিতে আজ রাজ্য অতিথি নিবাসে একথা বলেন তিনি।
শ্রী মুন্ডা দুদিনের আসাম সফরের প্রথম দিনে এদিন রাজ্যের মুখ্যমন্ত্রী শ্রী হেমন্ত বিশ্ব শর্মার সঙ্গে বৈঠক করেন। রাজ্যের উপজাতি অঞ্চলের মানুষের উন্নয়ন কর্মসূচি বাস্তবায়নের বিষয় নিয়েও পর্যালোচনা করেন তিনি। এই বৈঠকে আসাম সরকারের প্রধান সচিব, ট্রাইফেডের ম্যানিজিং ডিরেক্টর এবং অন্যান্য আধিকারিকরা উপস্থিত ছিলেন।
বৈঠকে আসামে উপজাতিদের জীবনযাত্রার উন্নতিসাধনে যেসব কর্মসূচি রূপায়ণ করা হয়েছে তার অগ্রগতি সম্পর্কেও খোঁজখবর নেন কেন্দ্রীয় মন্ত্রী। উল্লেখ্য, এর আগে আগস্ট মাসে আসামের মুখ্যমন্ত্রী নতুন দিল্লিতে ট্রাইফেড প্রতিনিধি দলের সঙ্গে বৈঠক করেছিলেন। এদিনের বৈঠকে উপজাতি অঞ্চলের উন্নয়নের ভবিষ্যৎ পরিকল্পনাগুলিও তুলে ধরা হয়।
দুদিনের সফরে শ্রী মুন্ডার সঙ্গে রয়েছেন ট্রাইফেডের ম্যানিজিং ডিরেক্টর শ্রী প্রবীর কৃষ্ণ এবং মন্ত্রকের শীর্ষ আধিকারিকরা।
উল্লেখ্য, উত্তরপূর্বের রাজ্যগুলির মধ্যে আসামে ৩,৩০৮,৫৭০ জন বনাঞ্চলে বসবাসকারী মানুষ রয়েছেন। এদের উন্নতিসাধনে কেন্দ্রীয় সরকার প্রতিশ্রুতিবদ্ধ। এর জন্য গত ২ বছর ধরে একাধিক পদক্ষেপও গ্রহণ করেছে। এই সফরের দ্বিতীয় দিনে কেন্দ্রীয় মন্ত্রী আসামের রাজ্যপাল শ্রী জগদীশ মুখীর সঙ্গেও বৈঠক করবেন। একটি ‘বন ধন’ কর্মশালার পরিদর্শন এবং এই প্রকল্পের সুবিধাভোগীদের সঙ্গে আলাপচারিতার কর্মসূচিও রয়েছে কেন্দ্রীয় মন্ত্রীর।
CG/SS/SKD/
(Visitor Counter : 265
প্রধানমন্ত্রীরদপ্তর
শ্রী গুরু রাম দাসজির প্রকাশ পর্বের পবিত্র মুহুর্তে প্রধানমন্ত্রীর শ্রদ্ধার্ঘ্য
নয়াদিল্লি, ১১ অক্টোবর, ২০২২
প্রধানমন্ত্রী শ্রী নরেন্দ্র মোদী শ্রী গুরু রাম দাসজির প্রকাশ পর্বের পবিত্র মুহুর্তে তাঁকে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন;
“শ্রী গুরু রাম দাসজির প্রকাশ পর্বের পবিত্র মুহুর্তে তাঁকে প্রণাম জানাই। সেবা এবং অন্যকে সাহায্য করার মানসিকতার ওপর তিনি গুরুত্ব দিতেন। শিখ সম্প্রদায়ের ইতিহাস ও সংস্কৃতিতে তাঁর অবদান অবিস্মরণীয় হয়ে থাকবে। তিনি ছিলেন একজন বিখ্যাত কবি, যেকোন বিষয়ে নিষ্ঠা তাঁর কাজের মধ্য দিয়ে প্রতিফলিত হয়।”
PG/CB/NS
(
প্রধানমন্ত্রীরদপ্তর
রোমে অনুষ্ঠিত জি-২০ শীর্ষ সম্মেলনের ফাঁকে স্পেনের প্রধানমন্ত্রীর সঙ্গে প্রধানমন্ত্রীর সাক্ষাৎ
নয়াদিল্লী, ৩১ অক্টোবর, ২০২১
প্রধানমন্ত্রী শ্রী নরেন্দ্র মোদী ইতালীর রোমে অনুষ্ঠিত জি-২০ শীর্ষ সম্মেলনের ফাঁকে ৩১ অক্টোবর স্পেনের প্রধানমন্ত্রী মিঃ পেড্রো স্যাঞ্চেজ-এর সঙ্গে দ্বিপাক্ষিক বৈঠক করেন।
উভয় নেতা ক্রমবর্ধমান দ্বিপাক্ষিক ব্যবসা-বাণিজ্য ও বিনিয়োগের বিষয়ে এবং এয়ারবাস স্পেন থেকে ৫৬টি সি২৯৫টি এয়ারক্র্যাফ্ট সংগ্রহের জন্য সমঝোতাপত্র স্বাক্ষরে সন্তোষ প্রকাশ করেন। এর মধ্যে ৪০টি বিমান টাটা অ্যাডভান্সড সিস্টেমস ভারতে তৈরি করবে। বৈদ্যুতিন পদ্ধতিতে যোগাযোগ, পরিবেশ বান্ধব প্রযুক্তি, উন্নত ধাতব পদার্থ এবং গভীর সমুদ্রে উত্তোলনের মতো ক্ষেত্রে দ্বিপাক্ষিক সহযোগিতা বৃদ্ধির বিষয়ে উভয় নেতা সহমত পোষণ করেন। প্রধানমন্ত্রী স্পেনকে পরিবেশ বান্ধব হাইড্রোজেন জ্বালানী, পরিকাঠামো এবং প্রতিরক্ষা সরঞ্জাম উৎপাদনে বিনিয়োগের আহ্বান জানান। এছাড়াও ভারতের জাতীয় পরিকাঠামো পাইপ লাইন, সম্পদের মুদ্রাকরণ পরিকল্পনা এবং গতিশক্তি প্রকল্পের সুবিধা নিতে পরামর্শ দেন।
উভয় নেতা ভারত-ইউরোপীয় ইউনিয়নের সম্পর্ক, জলবায়ু পরিবর্তন সমস্যার সমাধানে সহযোগিতা এবং আসন্ন সিওপি২৬ সম্মেলনের বিষয়ে আলোচনা করেন। এছাড়াও পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয় আলোচনায় স্থান পেয়েছে। এর মধ্যে আফগানিস্তান ও ভারত প্রশান্ত মহাসাগরীয় অঞ্চলের বর্তমান পরিস্থিতি উল্লেখযোগ্য।
প্রধানমন্ত্রী আগামী বছর মিঃ স্যাঞ্চেজের ভারত সফরের সময় তাঁকে স্বাগত জানানোর জন্য অধীর আগ্রহে অপেক্ষা করে আছেন বলে জানান।
CG/CB/NS
(
কৃষিমন্ত্রক
কেন্দ্র বলেছে, পিএমএফবিওয়াই-এর আওতায় অপ্রতিরোধ মূলক কারনে ফসলের ক্ষতিতে বিমার টাকা দিতে তারা প্রতিশ্রুতিবদ্ধ
নয়াদিল্লি, ০১ ডিসেম্বর, ২০২২
কেন্দ্রীয় কৃষি ও কৃষক উন্নয়ন মন্ত্রক আজ বলেছে প্রধানমন্ত্রী ফসল বিমা যোজনা -এর আওতায় অপ্রতিরোধ মূলক কারনে ফসলের ক্ষতিতে বিমার টাকা দিতে তারা প্রতিশ্রুতিবদ্ধ।
প্রধানমন্ত্রী ফসল বীমা যোজনা বিশ্বের তৃতীয় বৃহত্তম শস্য বীমা প্রকল্প। আগামীদিনে এটি শীর্ষস্থানে উঠে আসবে। প্রতি বছর প্রায় ৫ কোটি কৃষক এই প্রকল্পের আওতায় বীমার জন্য আবেদন করেন। বিগত ৬ বছরে এই প্রকল্পের গ্রহণযোগ্যতা কৃষকদের মধ্যে বেড়েছে। ২০১৬ সালে এই প্রকল্প চালুর পর প্রান্তিক ও ক্ষুদ্র কৃষকদের মধ্যে এই প্রকল্প সম্পর্কে গ্রহণযোগ্যতা প্রায় ২৮২ শতাংশ বেড়েছে।
৩১ অক্টোবর ২০২২ পর্যন্ত বিগত ৬ বছরে কৃষকদের প্রিমিয়াম হিসেবে ২৫ হাজার ১৮৬ কোটি টাকা দেওয়া হয়েছে এবং ১ লক্ষ ২৫ হাজার ৬৬২ টাকা দেওয়া হয়েছে কৃষকদের বীমা হিসেবে।
মহারাষ্ট্রের কয়েকটি জেলায় কয়েকজন কৃষককে বীমার টাকা যথাযথ দেওয়া হয়নি বলে সংবাদ মাধ্যমে যে খবর প্রকাশিত হয়েছে তা সত্য নয়। মন্ত্রক বিষয়টি পরীক্ষা করে এবং সংবাদ মাধ্যমে প্রকাশিত খবর যাচাই করেছে। তাতে যথাযথ তথ্যের অভাব রয়েছে। শ্রী পান্ডু রঙ ভাস্কর রাও নামে একজন কৃষকের বিষয়ে উদাহরণ দেওয়া হয়েছে। খবরে বলা হয়েছে তিনি ৫৯৫ টাকা প্রিমিয়াম জমা দেওয়ার পরেও একটি ফসলের ক্ষতিপূরণ হিসেবে ৩৭.৩১ টাকা ও অন্য ফসলের ক্ষতিপূরণ হিসেবে ৩২৭ টাকা পেয়েছেন। কিন্তু তথ্য যাচাই করে দেখা গেছে ঐ ব্যক্তি মোট ২০৮০.৪০ টাকা পেয়েছেন যা তার প্রদেয় প্রিমিয়ামের প্রায় ৪ গুণ। চূড়ান্ত পর্যায়ে বিষয়টি মিটমাট হলে পান্ডু রঙ রাও আরও টাকা পেতে পারেন। এটি বিশেষভাবে লক্ষ্যণীয় যে পারভানি জেলার কয়েক জন কৃষক ৫০ হাজার টাকা করে ফসল বিমার জন্য পেয়েছেন। একজন কৃষক ৯৪ হাজার ৫৩৪ টাকা পেয়েছেন।
পারভানি জেলায় ৬.৬৬ লক্ষ কৃষকের আবেদন গৃহীত হয়েছে, যার মধ্যে এখনও পর্যন্ত ১১৩ কোটি টাকা প্রদান করা হয়েছে। যাদের প্রাপ্য অর্থের পরিমান ১ হাজার টাকার কম তাদের চূড়ান্ত পর্যায়ে বিবেচনার পরেই বিল প্রদান করা হবে।
মহারাষ্ট্র সরকার জানিয়েছে খরিফ মরশুমে রাজ্যের ৭৯.৫৩ লক্ষ আবেদন জমা পড়েছিল যার মধ্যে ২৮৩টি আবেদন পত্রের বীমা অঙ্কের পরিমাণ ১০০ টাকার কম। ২১ হাজার ৬০৩টি আবেদনপত্রে বীমার অঙ্ক ১ হাজার টাকার কম। এই সমস্যা সমাধানে মহারাষ্ট্র সরকার কৃষকদের কোনো অভিন্ন পরিচয় পত্রের ভিত্তি বীমার টাকা দেওয়া হবে বলে জানিয়েছেন।
যথা সময়ে কৃষকদের অভাব-অভিযোগ মোকাবিলায় ছত্তিশগড়ে একটি হেল্পলাইন ব্যবস্থা চালু করা হয়েছে। মন্ত্রকের এক শীর্ষস্থানীয় আধিকারিক জানিয়েছেন প্রযুক্তি এবং ডিজিটাইজেশন পিএমএফবিওয়াই-এর কার্যকারিতা বাড়াতে বিশেষ ভূমিকা পালন করছে।
PG/PM/NS
(Visitor Counter : 102
শিল্পওবাণিজ্যমন্ত্রক
ভারতের গুণমান নিয়ন্ত্রণ পর্ষদের বিশ্ব অধিকার দিবস, ২০২০ উদযাপন
নয়াদিল্লি, ১০ জুন, ২০২০
বাণিজ্য ও অর্থনীতিতে অধিকার স্বীকৃতির ভূমিকার কথা তুলে ধরার পাশাপাশি, প্রচারের জন্য প্রতি বছর ৯ই জুন ‘বিশ্ব অধিকার স্বীকৃতি দিবস’ বা ওয়ার্ল্ড অ্যাক্রিডেশন ডে উদযাপন করা হয়। ইন্টারন্যাশনাল অ্যাক্রিডেশন ফোরাম  এবং ইন্টারন্যাশনাল ল্যাবরেটরি অ্যাক্রিডেশন কো-অপারেশন  এ বছর বিশ্ব অধিকার স্বীকৃতি দিবসের থিম হিসেবে বেছে নিয়েছে ‘অধিকার স্বীকৃতি : খাদ্য সুরক্ষার উন্নতি’।
ভারতের গুণমান নিয়ন্ত্রণ পর্ষদ -এর স্বীকৃত দুটি সংস্থা ন্যাশনাল অ্যাক্রিডেশন বোর্ড ফর সার্টিফিকেশন বডি  এবং ন্যাশনাল অ্যাক্রিডেশন বোর্ড ফর টেস্টিং অ্যান্ড ক্যালিব্রেশন ল্যাবরেটরি  যৌথভাবে একটি ওয়েব-ভিত্তিক সেমিনারের আয়োজন করেছিল। এতে সংশ্লিষ্ট সকল পক্ষের অংশীদাররা অংশগ্রহণ করেন।
ফুড সেফটি অ্যান্ড স্ট্যান্ডার্ড অথরিটি অফ ইন্ডিয়া -র চেয়ারম্যান শ্রীমতী রীতা তেওটিয়া অনুষ্ঠানের উদ্বোধনী ভাষণে জানান, এফএসএসএআই-এর সিদ্ধান্ত গ্রহণের বিশ্বাসযোগ্যতা এবং স্বীকৃতি প্রদানের ভূমিকা সর্বজন গ্রহণযোগ্যতা লাভ করেছে। এক্ষেত্রে এনএবিসিবি এবং এনএবিএল-এর ভূমিকাও উল্লেখযোগ্য। এই দুটি সংস্থা সরকারের সঙ্গে নিবিড় সম্পর্ক বজায় রেখে কাজ করে চলেছে। সময়মতো তথ্য সংগ্রহ ও খাদ্যের মান নির্ধারণের ক্ষেত্রে নির্ভরযোগ্য ভূমিকা পালন করে থাকে এই দুটি সংস্থাই। তিনি বলেন, এফএসএসএআই-এর সঙ্গে এনএবিসিবি এবং এনএবিএল একযোগে কাজ করে চলেছে। এছাড়াও, রাজ্য-ভিত্তিক খাদ্য পরীক্ষাগারগুলির স্বীকৃতি, স্বীকৃত পরীক্ষাগুলির দক্ষতা নির্ণয়, খাদ্যের গুণমাণ নির্ণয়ের জন্য র্যাপিড টেস্ট কিটের উন্নতিসাধন এবং শংসাপত্রের জন্য যথাযথ সাহায্য করে থাকে এই দুটি সংস্থা ।
খাদ্য ও গণবন্টন দপ্তরের সচিব শ্রী সুধাংশু পাণ্ডে বলেন, দেশের সকলের কাছে খাদ্য সুরক্ষার বিষয়টি গুরুত্বপূর্ণ। বিগত কয়েক বছর ধরে এফএসএসএআই খাদ্য সুরক্ষার ক্ষেত্রে উল্লেখযোগ্য ভূমিকা পালন করে চলেছে। তিনি বলেন, বাণিজ্য দপ্তরের পরিচালনায় ছয়টি জাতীয় গুণমানসম্পন্ন সম্মেলনের আয়োজন করা হয়েছে। খাদ্য সুরক্ষায় ভারতের গুণমান নিয়ন্ত্রণ পর্ষদ গুরুত্বপূর্ণ ভূমিকা পালন করে চলেছে।
ভারতের গুণমান নিয়ন্ত্রণ পর্ষদের চেয়ারম্যান শ্রী আদিল জয়নুলভাই বলেন, খাদ্য সুরক্ষায় গুণগত মানের উন্নতিসাধনের জন্য এনএবিসিবি এবং এনবিএল গুরুত্বপূর্ণ ভূমিকা পালন করে চলেছে। এর পাশাপাশি, খাদ্যক্ষেত্রে পরিষেবার মানোন্নয়নের কথাও তুলে ধরেন তিনি। অনুষ্ঠানে গুণমান নিয়ন্ত্রণের পর্ষদের সাধারণ সচিব ডঃ আর পি সিং উপস্থিত ছিলেন। ৭০০-রও বেশি প্রতিনিধি এই সম্মেলনে সরাসরি যোগ দেন।
(CG/SS/DM
রেলমন্ত্রক
রেল চলাচলের ক্ষেত্রে বাতাসে কার্বন নির্গমনের মাত্রা আগামী ২০৩০ সালের মধ্যে শূন্যে নামিয়ে আনার লক্ষ্যে একগুচ্ছ পদক্ষেপ ভারতীয় রেলের
নয়াদিল্লি, ৭ অক্টোবর, ২০২২
আগামী ২০৩০ সালের মধ্যে রেল চলাচলের ক্ষেত্রে বাতাসে নির্গত কার্বনের মাত্রা শূন্যে নামিয়ে আনার পরিকল্পনা করেছে ভারতীয় রেল। জলবায়ু পরিবর্তনের মোকাবিলায় বেশ কয়েকটি গুরুত্বপূর্ণ পদক্ষেপ গ্রহণের মাধ্যমে সংশ্লিষ্ট বিষয়টিতে এক বিশেষ ভূমিকা পালন করছে রেল কর্তৃপক্ষ। অন্যদিকে বাতাসে কার্বন নির্গমনের মাত্রা আপাতভাবে ৩৩ শতাংশ হ্রাস করার এক লক্ষ্যমাত্রা স্থির করা হয়েছে কেন্দ্রীয় সরকারের পক্ষ থেকে।
বাতাসে দূষণের মাত্রা কমিয়ে আনারর লক্ষ্যে ভারতীয় রেল যে ব্যবস্থাগুলি ইতিমধ্যেই গ্রহণ করেছে বা গ্রহণ করতে চলেছে তার মধ্যে রয়েছে সারা দেশে ডেডিকেটেড ফ্রেইড করিডর স্থাপন। প্রকল্পের প্রথম পর্যায়ে ৪৫৭ মিলিয়ন টন কার্বন নির্গমনের মাত্রা কমিয়ে আনা হবে। প্রকল্পের মেয়াদ ৩০ বছর এবং ওই সময়সীমার মধ্যেই রেল চলাচল বাবদ দূষণের মাত্রা শূন্যে নামিয়ে আনার লক্ষ্যমাত্রা স্থির হয়েছে।
বাতাসে কার্বনের মাত্রা কমিয়ে আনতে রেলের পক্ষ থেকে যে ব্যবস্থাগুলি নেওয়া হচ্ছে তার মধ্যে রয়েছে বৃক্ষরোপণ, বর্জ্য ব্যবস্থাপনা ও দূষণ নিয়ন্ত্রণ, জল ব্যবহারের ক্ষেত্রে ২০ শতাংশ দক্ষতাবৃদ্ধি, ডিজেলে ৫ শতাংশ হারে জৈব জ্বালানী মিশ্রণ, স্বচ্ছ ভারত মিশনে এক বিশেষ ভূমিকা পালন, জ্বালানী ক্ষেত্রে পুনর্নবীকরণযোগ্য শক্তির আরও বেশি মাত্রায় ব্যবহার ইত্যাদি।
পরিবেশ ব্যবস্থাপনার দিকেও বিশেষ নজর দিচ্ছে রেল কর্তৃপক্ষ। বনায়ন, জল সংরক্ষণ এবং জ্বালানীর বিকল্প উৎস সন্ধান সহ নানা ধরনের পরিবেশবান্ধব পদক্ষেপ নেওয়া হচ্ছে রেলের পক্ষ থেকে।
PG/SKD/NS
(Visitor Counter : 127
প্রধানমন্ত্রীরদপ্তর
শ্রী মনোহর পারিকরের প্রয়াণে প্রধানমন্ত্রীর শোক প্রকাশ
নয়াদিল্লি, ১৭ মার্চ, ২০১৯
প্রধানমন্ত্রী শ্রী নরেন্দ্র মোদী গোয়ার মুখ্যমন্ত্রী শ্রী মনোহর পারিকরের প্রয়াণে গভীর শোক প্রকাশ করেছেন।
প্রধানমন্ত্রী বলেছেন, “শ্রী মনোহর পারিকর ছিলেন এক অতুলনীয় নেতা। এক প্রকৃত দেশপ্রেমিক ও ব্যতিক্রমী প্রশাসক যিনি সকলের কাছেই প্রশংসা পেতেন। জাতির প্রতি অক্লান্ত সেবার জন্য প্রজন্মের পর প্রজন্ম তাঁকে মনে রাখবে। তাঁর প্রয়াণে গভীর শোকাহত। তাঁর পরিবার ও অনুগামীদের প্রতি সমবেদনা জানাই। ওম শান্তি।
শ্রী মনোহর পারিকর ছিলেন আধুনিক গোয়ার প্রতিষ্ঠাতা। তাঁর অমায়িক ব্যক্তিত্ব এবং সব মানুষের কাছে সহজে পৌঁছে যাওয়ার সহজাত ক্ষমতার জন্য বহু বছর ধরে তিনি এই রাজ্যের জনপ্রিয় নেতা হিসেবে জায়গা করে নিয়েছিলেন। তাঁর জনস্বার্থমূলক নীতি, গোয়াকে অগ্রগতির এক নতুন উচ্চতায় পৌঁছে দেয়।
মনোহর পারিকার প্রতিরক্ষা মন্ত্রী থাকাকালীন তাঁর একাধিক সিদ্ধান্তের ফলে দেশে নিরাপত্তা ব্যবস্থার উন্নতি ছাড়াও, দেশজ পদ্ধতিতে প্রতিরক্ষা সামগ্রীর উৎপাদন বৃদ্ধি তথা প্রাক্তন সেনাকর্মীদের কল্যাণের মতো বিষয়গুলি দেশ প্রত্যক্ষ করেছিল।”
CG/BD/DM
(Visitor Counter : 68
সড়কপরিবহণওমহাসড়কমন্ত্রক
দেশজুড়ে সরকারী-বেসরকারী উদ্যোগে ৩৫টি মাল্টি-মডেল লজিস্টিক্স পার্ক গড়ে তোলা হবে
নতুনদিল্লি, ২২শে জুলাই, ২০২১
কেন্দ্রীয় মন্ত্রীসভার অর্থনীতি বিষয়ক কমিটি ২০১৭ সালের অক্টোবরে ভারতমালা পরিযোজনার প্রথম পর্যায়ের অনুমোদন দেয়। এর জন্য ব্যয় বরাদ্দ ধার্য হয়েছে ৫,৩৫,০০০ কোটি টাকা। এই পর্যায়ে ২৪হাজার ৮শো কিলোমিটার সড়ক নির্মিত হবে, যা এনএইচডিপির অবশিষ্ট ১০হাজার কিলোমিটারের অতিরিক্ত। এই মহাসড়ক প্রকল্পগুলি ছাড়াও কেন্দ্রীয় মন্ত্রীসভার অর্থনীতি বিষয়ক কমিটি সড়ক পরিবহণ ও মহাসড়ক মন্ত্রককে দেশ জুড়ে ৩৫টি মাল্টি মডেল লজিস্টিক্স পার্ক গড়ে তোলার নির্দেশ দিয়েছে। এই মুহূর্তে ওই ৩৫টি পার্ক নির্মাণের পর্যায়ঃ-
মন্ত্রক ৩৫টি পার্ক সরকারি-বেসরকারী অংশীদারিত্বে গড়ে তুলবে। এগুলির পরিকল্পনা, নির্মাণ, অর্থ,পরিচালন ও হস্তান্তর প্রক্রিয়ায় তৈরি করা হবে। দরপত্র চুড়ান্ত করার প্রক্রিয়া চলছে। ডায়রেক্ট প্রোজেক্ট রিপোর্ট এবং ফিয়াসিবিলিটি স্টাডিজ অর্থাৎ প্রকল্পের পরিকল্পনা এবং সম্ভাবনার দিক বিবেচনা করে আগ্রহী সংস্থাকে এই কাজের দায়িত্ব দেওয়া হবে।
নাগপুরে এই প্রকল্পের জন্য ৩৪৬ একর জমি চিহ্নিত করা হয়েছে । এই জমি জওহরলাল নেহেরু পোর্ট ট্রাস্টের । চেন্নাই এর জন্য পার্কের জমি চিহ্নিত করা হয়েছে ১৫৮ একর। এর মধ্যে ১২২ একর জমির চেন্নাই পোর্ট ট্রাস্টের, বাকি ৩0 একর জমি তামিলনাড়ু ইন্ডাস্ট্রিয়াল ডেভলপমেন্ট কর্পোরেশন অধিগ্রহণ করছে। ব্যাঙ্গালোরের জন্য ৪২১ একর জমি শনাক্ত করা হয়েছে। মুদালিংগ্নাহাল্লিতে এই জমি অধিগ্রহণের কাজ করছে কর্নাটকের ইনডাসট্রিয়াল এরিয়া ডেভেলপমেন্ট বোর্ড। ইন্দোর, মুম্বাই, হায়দ্রাবাদ , কোয়েম্বাটোর , পুনে , সুরাট ও সংগ্রুরে জমি অধিগ্রহণের আগে সেখানে পার্ক তৈরির জন্য প্রকল্পের প্রতিবেদন এবং সম্ভাবনার দিকগুলি নিয়ে কাজ চলছে। এই সব এলাকায় কত জমি অধিগ্রহণ করতে হবে এবং মোট কত জমির প্রয়োজন তা এখনও চিহ্নিত করা হয়নি । জাতীয় রাজধানী অঞ্চল দিল্লি, উত্তর গুজরাট, জয়পু্র, কলকাতা , আম্বালা , জগৎসিংপুর , নাসিক , কোটা, পানাজি, হিসার , বিশাখাপত্তনম , ভূপাল ,সুন্দরগড় , ভাতিন্ডা , রাজকোট , রায়পুর , কোচি ও উত্তর পাঞ্জাবের জন্য পার্ক তৈরীর আগে সেখানে তার থেকে লাভের সম্ভাবনার বিষয়টি খতিয়ে দেখা হচ্ছে । বিজয়ওয়াড়া , পাটনা এবং ভালসাদে এই ধরনের পার্ক তৈরি করলে তাতে কোনো লাভ হবে না বলে সমীক্ষায় দেখা গেছে। গুয়াহাটিতে জাতীয় মহাসড়ক ও পরিকাঠামো উন্নয়ন নিগম পার্ক তৈরি করছে। এর জন্য ১৯০ একর জমি আসাম সরকার দিয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতীন গড়করি।
CG/CB
(Visitor Counter : 197
স্বরাষ্ট্র মন্ত্রক
কোভিড -১৯ মোকাবিলায় লকডাউনের বিধিনিষেধ থেকে অতিরিক্ত কৃষি ও বনজ সামগ্রী, শিক্ষার্থীদের জন্য শিক্ষামূলক বইয়ের দোকান এবং বৈদ্যুতিক ফ্যানের দোকানগুলিকে ছাড় দেওয়া হয়েছে
নতুন দিল্লি, ২১ এপ্রিল, ২০২০
কেন্দ্রীয় স্বরাষ্ট্র মন্ত্রক  সুসংহত সংশোধিত নির্দেশিকার আওতায় কিছু কার্যকলাপে ছাড় দেওয়ার নির্দেশিকা জারি করেছে।
কোভিড -১৯ এর মোকাবিলায় দেশ জুড়ে চলা লকডাউনের প্রেক্ষাপটে কেন্দ্রীয় স্বরাষ্ট্র মন্ত্রকের জারি সংশোধিত নির্দেশিকাটি হল- https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf
এই নির্দেশিকা অনুযায়ী কোভিড-১৯-এর বিরুদ্ধে লড়াইয়ে লকডাউনের বিধিনিষেধ থেকে অতিরিক্ত কৃষি ও বনজ সামগ্রী, শিক্ষার্থীদের জন্য শিক্ষামূলক বইয়ের দোকান এবং বৈদ্যুতিক ফ্যানের দোকানগুলিকে ছাড় দেওয়া হয়েছে। একই সঙ্গে কেন্দ্রীয় স্বরাষ্ট্র মন্ত্রক ভারতীয় বন্দরে ভারতীয় নাবিকদের সাইন-অন / সাইন-অফ এবং তাঁদের যাতায়াতের জন্য প্রয়োজনীয় নিয়মাবলী তথা স্ট্যান্ডার্ড অপারেটিং প্রসেডিউর জারি করেছে।
ওপরে উল্লিখিত যে বিষয়ে ছাড় দেওয়া হয়েছে, সেগুলি হটস্পট / কনটেন্টমেন্ট জোনের ক্ষেত্রে প্রযোজ্য হবে না। এই অঞ্চলগুলিতে এ ধরণের কার্যকলাপের কোন অনুমতি দেওয়া হবে না।
(CG/SS
বিজ্ঞানওপ্রযুক্তিমন্ত্রক
জনপ্রিয় বিজ্ঞান লেখার উপর ওয়েবিনার সারা ভারত এবং তার সীমানা ছাড়িয়ে যাচ্ছে
নতুন দিল্লি, ২৫ জুলাই, ২০২০
বিজ্ঞান ও প্রযুক্তি বিভাগের  আওতাধীন স্বশাসিত সংস্থা ন্যাশনাল কাউন্সিল ফর সায়েন্স অ্যান্ড টেকনোলজি কমিউনিকেশন  এবং বিজ্ঞান প্রসার এই সপ্তাহের শুরুতে "গবেষণা গ্রন্থের জন্য লেখার দক্ষতা বৃদ্ধি" কর্মসূচির আওতায় গবেষক দের দক্ষতা বাড়ানোর জন্য "জনপ্রিয় বিজ্ঞান রচনা" শীর্ষক দুটি ওয়েবিনারের আয়োজন করে। বিজ্ঞানের সঙ্গে যুক্ত ব্যক্তিদের মধ্যে একটি সমন্বয় সাধনের জন্য এই উদ্যোগ নেওয়া হয়।
দেশজুড়ে ২৮টি রাজ্য এবং কেন্দ্রশাসিত অঞ্চল ও মার্কিন যুক্তরাষ্ট্র, জার্মানি, ব্রিটেন, ইজরায়েলের মতো ১২টি দেশ থেকে গবেষকরা এতে যোগ দেন। তাঁরা সমন্বয় রক্ষাকারী বিজ্ঞান, গবেষণার উপর জনপ্রিয় নিবন্ধ, লেখা এবং বিজ্ঞান বিষয়ে উপর লেখার পরামর্শ এবং কৌশল সম্পর্কে বিভিন্ন বক্তব্য তুলে ধরেন।
এনসিএসটিসি'র প্রধান শ্রী মনজ পাতাইরিয়া এবং বিজ্ঞান প্রসারের বিজ্ঞানী ডাঃ বি.কে. ত্যাগী এই ওয়েবিনারে বক্তব্য রাখেন এবং বিজ্ঞান যোগাযোগ বিষয়ের উপর বিভিন্ন পরামর্শ প্রদান করেন। এই ওয়েবিনারে ভারত এবং বিদেশ থেকে মোট ১২৮২ জন অংশ নেন। তাদের মধ্য থেকে প্রচুর সাড়া পাওয়া যায় ।অনুষ্ঠানে বিজ্ঞান ও প্রযুক্তি বিভাগের  সচিব অধ্যাপক আশুতোষ শর্মা বলেন, কারোর গবেষণার উপর ভিত্তি করে একটি জনপ্রিয় বিজ্ঞান কাহিনী রচনা আমাদের জ্ঞানের গভীরতাকে বৃদ্ধি করে এবং সমাজে বিজ্ঞান কতটা প্রয়োজন সে সম্পর্কে নিজস্ব ধ্যানধারণা গড়ে ওঠে।এতে গবেষণা ও সমস্যা সমাধানের পথ প্রশস্ত হয় বলেও মন্তব্য করেন তিনি।
(CG/SS
ক্রেতা, খাদ্যএবংগণবন্টনমন্ত্রক
পুষ্টিকর উপাদানে সমৃদ্ধ চালের গুণাগুণ সম্পর্কে মানুষের মধ্যে সচেতনতা গড়ে তুলতে কেন্দ্র রাজ্য সরকারগুলিকে নির্দেশ দিয়েছে
নয়াদিল্লি, ১৩ সেপ্টেম্বর, ২০২২
খাদ্য ও গণবন্টন দপ্তর গুজরাট, মহারাষ্ট্র, ছত্তিশগড়, মধ্যপ্রদেশ, ঝাড়খন্ড, তেলেঙ্গানা, রাজাস্থান ও কেরালার মতো যেসব রাজ্যে থ্যালাসেমিয়া এবং সিকল সেল অ্যানিমিয়া আক্রান্ত মানুষের সংখ্যা বেশি সেখানে পুষ্টিকর উপাদানে সমৃদ্ধ চালের গুণাগুণের সম্পর্কে প্রচারের নির্দেশ দিয়েছে। এর জন্য সংশ্লিষ্ট রাজ্যগুলির আদিবাসী অধ্যুষিত অঞ্চল এবং জেলা যেখানে থ্যালাসেমিয়া এবং সিকল সেল রক্তাল্পতার সমস্যা রয়েছে সেখানে বিভিন্ন কর্মশালা ও আলোচনা সভার আয়োজন করতে হবে। এই উদ্যোগের অঙ্গ হিসেবে গুজরাটের বাপির মেরিল অ্যাকাডেমিতে ৯ সেপ্টেম্বর এ ধরনের একটি কর্মশালায় গুজরাটের অর্থমন্ত্রী, খাদ্য ও গণবন্টন মন্ত্রী সহ উচ্চপদস্থ সরকারি আধিকারিকরা উপস্থিত ছিলেন। অনুষ্ঠানে হিমোগ্লোবিনের স্বল্পতাজনিত কারনে সিকল সেল অ্যানিমিয়া এবং থ্যালাসেমিয়ায় আক্রান্তদের পুষ্টিকর উপাদানে সমৃদ্ধ চালের উপযোগিতা সম্পর্কে বিস্তারিত আলোচনা হয়েছে। অনুষ্ঠানে ভারতীয় খাদ্য নিগম এবং খাদ্য ও গণবন্টন দপ্তরের বিশেষজ্ঞ এবং আধিকারিকরা একটি আলোচনাচক্রে যোগ দেন।
কর্মশালার শেষে বিভিন্ন সরকারি প্রকল্পে পুষ্টিকর উপাদানে সমৃদ্ধ চালের ইতিবাচক প্রভাব সম্পর্কে উপস্থিত সকলের মধ্যে স্পষ্ট ধারণা জন্মেছে বলে আশা করা হয়।
PG/CB/NS
(Visitor Counter : 65
পরিবেশওঅরণ্যমন্ত্রক
বায়ু গুণমান পর্ষদ দিল্লিতে শিল্প ক্ষেত্রে ১০০ শতাংশ পাইপ ভিত্তিক প্রাকৃতিক গ্যাস ব্যবহারের জন্য নির্দেশ দিয়েছে
নতুন দিল্লি, ২২ ডিসেম্বর, ২০২০
জাতীয় রাজধানী ও সংলগ্ন অঞ্চলে বায়ুর গুণমান পরিচালনের জন্য গঠিত পর্ষদ দিল্লিতে শিল্পের কাজে দিল্লি এনসিটি-র সরকার, জিএআইএল এবং ইন্দ্রপ্রস্থ গ্যাস লিমিটিডের দেওয়া পাইপ ভিত্তিক প্রাকৃতিক গ্যাস ব্যবহার ক্ষেত্রে কাজের অগ্রগতি নিয়ে পর্যালোচনা করেছে।
দিল্লিতে ৫০টি শিল্পাঞ্চলে ১,৬৫৫টি শিল্প কেন্দ্র ছড়িয়ে রয়েছে। এই শিল্প কেন্দ্রগুলিতে পাইপ ভিত্তিক প্রাকৃতিক গ্যাস ব্যবহারের জন্য চিহ্নিত করা হয়েছে। যদিও বহু সংখ্যক শিল্প সংস্থা পাইপ ভিত্তিক প্রাকৃতিক গ্যাস ব্যবহার করছে, তবুও কমিশন দিল্লির সুনির্দিষ্ট সমস্ত শিল্প ক্ষেত্রে পাইপ ভিত্তিক প্রাকৃতিক গ্যাস ব্যবহারের ওপর বিশেষ জোর দিয়েছে। কারণ দিল্লি এবং জাতীয় রাজধানী অঞ্চলে বায়ু দূষণের অন্যতম মূল কারণই এই শিল্প ক্ষেত্র। ইন্দ্রপ্রস্থ গ্যাস লিমিটিড এবং গ্যাস অথরিটি অফ্ ইন্ডিয়া লিমিটেড পাইপ ভিত্তিক সংযোগ, স্থাপন, মিটার লাগানো এবং অন্যান্য পরিকাঠামোগত কাজ ইতিমধ্যেই সম্পূর্ণ করেছে।
দিল্লি দূষণ নিয়ন্ত্রণ কমিটি এবং দিল্লি এনসিটি সরকার ও ইন্দ্রপ্রস্থ গ্যাস লিমিটেডকে শিল্প কেন্দ্রগুলিতে আরও নিবিড় সমন্বয় বজায় রেখে কাজ করতে বলা হয়েছে। ২০২১ সালের ৩১শে জানুয়ারির মধ্যে দিল্লির সুনির্দিষ্ট শিল্প কেন্দ্রগুলিতে যাতে সব জায়গায় পাইপ ভিত্তিক প্রাকৃতিক গ্যাস ব্যবহারের জন্য প্রয়োজনীয় পরিকাঠামোগত কাজ সম্পূর্ণ করা যায়, তার জন্য এই উদ্যোগ নেওয়া হয়েছে। অনুমোদনহীন জ্বালানি ব্যবহার করছে এমন শিল্প কেন্দ্রগুলি পরিদর্শন, সনাক্তকরণ এবং প্রয়োজনে কঠোর ব্যবস্থাগ্রহণের জন্য দিল্লি দূষণ নিয়ন্ত্রণ কমিটিকে নির্দেশ দেওয়া হয়েছে।
সড়কপরিবহণওমহাসড়কমন্ত্রক
সরকার নির্বিঘ্নে যানবাহন স্থানান্তরের সুবিধার্থে নতুন গাড়ির জন্য "ভারত সিরিজ" একটি নতুন নিবন্ধীকরণ চিহ্ন চালু করেছে
নতুন দিল্লি, ২৮ আগস্ট, ২০২১
কেন্দ্রীয় সরকার নাগরিকদের চলাফেরার সুবিধার্থে বেশ কিছু পদক্ষেপ নিয়েছে। যানবাহন নিবন্ধীকরণের জন্য একটি প্রযুক্তিনির্ভর ব্যবস্থা তারই একটি অঙ্গ। তবে, কোন যানবাহন এক রাজ্য থেকে অন্য রাজ্যে নিয়ে যাওয়ার ক্ষেত্রে পুনরায় নিবন্ধীকরণ ব্যবস্থা যথেষ্ট উদ্বেগজনক ছিল।
এবার থেকে নতুন গাড়ির জন্য "ভারত সিরিজ" বা বিএইচ সিরিজ-এর ক্ষেত্রে যে নতুন নিবন্ধীকরণ চিহ্ন বরাদ্দ করা হবে, সেই সব গাড়িগুলি অন্য রাজ্যে গেল আর নিবন্ধীকরণ স্থানান্তরকরণের প্রয়োজন হবে না। এই প্রকল্পটি নতুন রাজ্যে স্থানান্তরের পর ব্যক্তিগত গাড়ির ক্ষেত্রে অবাধ চলাচলকে সহজ করবে।
CG/ SB
(Visitor Counter : 199
প্রধানমন্ত্রীরদপ্তর
বিশ্বকর্মা জয়ন্তীতে দেশবাসীকে প্রধানমন্ত্রীর শুভেচ্ছা
নয়াদিল্লি, ১৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী বিশ্বকর্মা জয়ন্তী উপলক্ষে দেশবাসীকে শুভেচ্ছা জানিয়েছেন। তিনি বলেন, দক্ষতা এবং দায়িত্ব পালনের অনুভূতি দেশকে অমৃতকালে নতুন উচ্চতায় পৌঁছে দেবে।
এক ট্যুইট বার্তায় প্রধানমন্ত্রী বলেন, “দেশবাসীকে ভগবান বিশ্বকর্মা জয়ন্তীর শুভকামনা জানাই। এই উপলক্ষে নতুন নতুন নির্মাণ ও সৃজনশীল কাজের সঙ্গে যুক্ত কর্মচারীদের আমার আন্তরিক অভিনন্দন। আপনাযদের দক্ষতা ও কর্তব্য পালনের মানসিকতা অমৃতকালে দেশকে নতুন উচ্চতায় পৌঁছে দেবে”।
(PG/PM/SB